Ο **Τόρεϊ Τόμας**, γεννημένος στις 26 Φεβρουαρίου 1985 στο Γουάιτ Πλέινς της Νέας Υόρκης, είναι Αμερικανός καλαθοσφαιριστής, ο οποίος αγωνίζεται στη θέση του πόιντ γκαρντ.

Καριέρα
-------

Ο Τόμας αγωνίστηκε στο κολέγιο Χόλι Κρος από το 2003 ως το 2007, έχοντας ως καλύτερη του χρονιά την τέταρτη, όπου είχε 13,7 πόντους 4,7 ριμπάουντ, 4,7 ασίστ και 2,8 κλεψίματα ανά αγώνα.

Το καλοκαίρι του 2007, υπέγραψε στη σουηδική Άκροπολ, με την οποία είχε μέσους όρους 25,6 πόντων, 7,6 ριμπάουντ, 6,6 ασίστ και 3,1 κλεψιμάτων και αναδείχθηκε κορυφαίος καλαθοσφαιριστής του πρωταθλήματος. Συνέχισε στην ολλανδική Ντόναρ και έναν χρόνο αργότερα στην επίσης ολλανδική Μάτριξ Μάτζιξ.

Το καλοκαίρι του 2010 έπαιξε για την Γκουάρος ντε Λάρα από τη Βενεζουέλα και για τη σεζόν υπέγραψε στην Τουρόφ Ζγκόρζελετς, με την οποία έπαιξε σε 41 παιχνίδια με μέσο όρο 14,4 πόντων, 5,7 ασίστ και 4,2 ριμπάουντ και κατέλαβε τη δεύτερη θέση, ενώ στο τέλος της σεζόν αναδείχθηκε κορυφαίος αθλητής της πολωνικής λίγκας.

Τον Αύγουστο του 2011, υπέγραψε στη ρωσική Σπαρτάκ Πριμόριε και μετά το τέλος της σεζόν αγωνίστηκε με τη Μέτρος ντε Σαντιάγο από τη Δομινικανή Δημοκρατία. Τον Σεπτέμβριο του 2012, συμφώνησε με την Παρτιζάν Βελιγραδίου, αλλά δύο μήνες αργότερα αφέθηκε ελεύθερος. Στις 22 Δεκεμβρίου 2012, υπέγραψε στη Βικτόρια Λιμπερτάς Πέζαρο, παίζοντας σε 18 αγώνες με 3,9 πόντους, 1,7 ριμπάουντ και 1,4 ασίστ.

Το καλοκαίρι του 2013, ξεκίνησε να παίζει με την τουρκική Κεπέζ Αντάλια, αλλά αφέθηκε ελεύθερος στα τέλη Οκτωβρίου του 2013, πριν υπογράψει με τη γαλλική Λε Μαν τον Δεκέμβριο. Έναν μήνα αργότερα, υπέγραψε στη Σολέ, από την οποία αποχώρησε τον Απρίλιο του 2014.

Τη σεζόν 2014-15, αγωνίστηκε για τον Άρη Θεσσαλονίκης, καταλαμβάνοντας την τέταρτη θέση του ελληνικού πρωταθλήματος. Με τους "κίτρινους" είχε 10,2 πόντους ανά αγώνα, αλλά αντιμετώπισε συχνά προβλήματα τραυματισμού.

Τον Ιούλιο του 2015, υπέγραψε στην πολωνική Ρόσα Ράντομ. Συνέχισε στην ΜΖΤ Σκοπίων τον Σεπτέμβριο του 2016, αλλά έναν μήνα αργότερα μεταγράφηκε στην ΑΕΚ Λάρνακας.

Παραπομπές
----------

1. ↑  Torey Thomas Stats, Bio - ESPN
2. ↑  Torey Thomas Named Player Of The Year In Sweden[*νεκρός σύνδεσμος*]
3. ↑  Torey Thomas signs with the Hanzevast Capitals
4. ↑  Torey Thomas remains in the Dutch League with Matrixx Magix Nijmegen
5. ↑  Torey Thomas firma per il PGE Turow
6. ↑  Torey Thomas MVP Tauron Basket Ligi - Tauron Basket Liga
7. ↑  Spartak Primorye, arrivano Torey Thomas e Jekeel Akindele
8. ↑  Partizan mt:s puts Thomas at point
9. ↑  «Torey Thomas left Belgrade». Αρχειοθετήθηκε από το πρωτότυπο στις 25 Οκτωβρίου 2013. Ανακτήθηκε στις 20 Οκτωβρίου 2015.
10. ↑  Pesaro, ufficiale l'ingaggio di Torey Thomas
11. ↑  Torey Thomas firma all'Aliaga Petkim
12. ↑  Aliaga Petkim: parte Torey Thomas, arriva Jerome Randle
13. ↑  Le Mans, arriva Torey Thomas
14. ↑  Torey Thomas firma allo Cholet
15. ↑  Torey Thomas and Lamine Kante leave Cholet
16. ↑  Aris Thessaloniki signs Torey Thomas
17. ↑  Χωρίς Τόμας ο ΑΡΗΣ στην Πυλαία | AllAboutARIS.com[*νεκρός σύνδεσμος*]
18. ↑  Torey Thomas signs with Rosa Radom
19. ↑  American point guard Torey Tomas moved to MZT Skopje Aerodrom
20. ↑  AEK Larnaca lands Torey Thomas - Sportando

Πηγές
-----

* Αυτός είναι ο Τόρεϊ Τόμας (video) | PRESSARIS
* Torey Thomas - Eurobasket
* Torey Thomas - DraftExpress